Piseninae

Piseninae er en artsfattig gruppe av løvsoppbiller som er knyttet til døde trær infisert av kjuker, der larvene utvikler seg.

Utseende 
Små (ca. 2 mm), langstrakt-ovale løvsoppbiller, oversiden fint hårete, tett og fint punktert, halvblank, mørk. Antennene er nokså jevnt utvidet mot spissen uten en klart markert klubbe.

Levevis 
Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea
 Familien løvsoppbiller, Tetratomidae Billberg, 1820
 Underfamilien Piseninae
 Slekten Notopisenus Nikitsky & Lawrence, 1992 - én art
 Notopisenus boleti Nikitsky & Lawrence, 1992
 Slekten Pisenus Casey, 1900  – Nord-Amerika, Asia
 Pisenus chujoi Miyatake, 1960
 Pisenus formosanus Miyatake, 1974
 Pisenus humeralis (Kirby, 1837)
 Pisenus pubescens Casey, 1900
 Slekten Triphyllia Reitter, 1898
 Triphyllia elongatus (LeConte, 1875)  – Nord-Amerika

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Nettressursen Fauna Europaea, utbredelsesdatabase over europeiske dyr.

Eksterne lenker 
  Nettside (på japansk) om Pisenus insignis, med bilder
Tetratoma ancora:  Tetratoma fungorum: . Hallomenus binotatus: 
 

Biller
Løvsoppbiller
Dyr formelt beskrevet av Mutsuo Miyatake